26 Ba makgamu a balebedi ba dikgoro:+ Ba Bakora,+ Meshelemia+ morwa Kore wa bomorwa Asafe. 2 Mme Meshelemia o ne a na le barwa: Sekarea wa leitibolo, wa bobedi e le Jediaele, wa boraro e le Sebadia, wa bonè e le Jathaniele, 3 wa botlhano e le Elama, wa borataro e le Jehohanane, wa bosupa e le Elieho-enai. 4 Mme Obede-edome+ o ne a na le barwa: Shemaia wa leitibolo, wa bobedi e le Jehosabade, wa boraro e le Joa mme wa bonè e le Sakara mme wa botlhano e le Nethanele, 5 wa borataro e le Amiele, wa bosupa e le Isakare, wa borobedi e le Peulethai; gonne Modimo o ne a mo segofaditse.+ 6 Mme Shemaia morwawe o ne a tsholelwa bana ba basimane ba e neng ya nna babusi ba ntlo ya ga rraabone, gonne e ne e le banna ba ba nang le bokgoni ba ba thata. 7 Bomorwa Shemaia, Otheni le Refaele le Obede, Elesabade, ba bomorwarraabone e neng e le banna ba ba nang le bokgoni, Elihu le Semakia. 8 Bano botlhe e ne e le ba bomorwa Obede-edome, bone le bomorwaabone le bomorwarraabone, banna ba ba nang le bokgoni le maatla a go direla, ba le masome a le marataro le bobedi ba ga Obede-edome. 9 Mme Meshelemia+ o ne a na le barwa le bomorwarraagwe, banna ba ba nang le bokgoni, ba le lesome le borobedi. 10 Mme Hosa wa bomorwa Merari o ne a na le barwa. Shimeri e ne e le tlhogo, gonne e ne e se leitibolo+ mme rraagwe o ne a mo tlhoma go nna tlhogo;+ 11 wa bobedi e le Hilekia, wa boraro e le Tebalia, wa bonè e le Sekarea. Barwa botlhe ba ga Hosa le bomorwarraagwe ba ne ba le lesome le boraro. 12 Mo makgamung ano a balebedi ba dikgoro, dikgosana di ne di na le ditiro tse di tshwanang le tsa bomorwarraabone,+ go direla mo ntlong ya ga Jehofa. 13 Ka jalo ba ne ba latlhela bola+ kaga yo mmotlana fela jaaka yo mogolo ka matlo a bone a borre,+ ka ga dikgoro tse di farologaneng. 14 Foo bola jo bo kafa botlhaba jwa wela Shelemia.+ Mme ba latlhela bola kaga Sekarea+ morwawe, mogakolodi+ yo o botlhale, mme bola jwa gagwe jwa tswela kwa bokone.+ 15 Jwa ga Obede-edome jwa tswela kwa borwa, mme bomorwawe+ ba nna le matlo a polokelo.+ 16 Jwa ga Shupime le Hosa+ jwa tswela kwa bophirima gaufi le Kgoro ya Shalekethe fa tseleng e kgolo e e tlhatlogang, setlhopha se se lebelelang+ se lebagane le setlhopha se se lebelelang;+ 17 go ela kwa botlhaba go ne go na le Balefi ba le barataro; go ela kwa bokone, ba letsatsi le le lengwe ba le banè; go ela kwa borwa, ba letsatsi le le lengwe+ ba le banè; mme ba matlo a polokelo,+ ka bobedi le bobedi; 18 ba tselana e e ruletsweng e e yang kwa bophirima, ba le banè kwa tseleng e kgolo,+ ba le babedi kwa tselaneng e e ruletsweng. 19 Ano e ne e le makgamu a balebedi ba dikgoro ba bomorwa Bakora+ le ba bomorwa Merari.+ 20 Fa e le Balefi bone, Ahija o ne a okametse matlotlo+ a ntlo ya Modimo wa boammaruri gape a okametse matlotlo a dilo tse di dirilweng boitshepo.+ 21 Bomorwa Ladane,+ bomorwa Mogereshone ba ga Ladane; ditlhogo tsa matlo a borre tsa ga Ladane wa Mogereshone, Jehieli.+ 22 Bomorwa Jehieli, Sethame le Joele+ morwarraagwe, ba ne ba okametse matlotlo+ a ntlo ya ga Jehofa. 23 A Baamerame, a Baisehare, a Baheberone, a Bausiele,+ 24 le e leng Shebuele+ morwa Gereshome morwa Moshe o ne a okametse mabolokelo. 25 Fa e le bomorwarraagwe bone, ba ga Eliasare+ go ne go na le Rehabia+ morwawe le Jeshaia morwawe le Jorame morwawe le Sikeri morwawe le Shelomothe morwawe. 26 Shelomothe yono le bomorwarraagwe ba ne ba okametse matlotlo otlhe a dilo tse di dirilweng boitshepo,+ tse kgosi Dafide+ le ditlhogo tsa matlo a borre,+ le balaodi ba dikete le ba makgolo, le balaodi ba masole ba neng ba di dirile boitshepo. 27 Ba ne ba dirile dilo tse di tswang kwa dintweng+ le tse di tswang mo thopong+ boitshepo gore ba tlhokomele ntlo ya ga Jehofa. 28 Le sotlhe se Samuele wa mmoni+ le Saulo morwa Kishe le Abenere+ morwa Nere le Joabe+ morwa Seruia+ ba neng ba se dirile boitshepo. Se ope fela a neng a se dira boitshepo se ne se le mo taolong ya ga Shelomithe le bomorwarraagwe. 29 Mo Baisehareng,+ Kenania le bomorwawe e ne e le ba tiro ya kwa ntle+ jaaka batlhankedi le jaaka baatlhodi+ mo Iseraele. 30 Mo Baheberoneng,+ Hashabia le bomorwarraagwe, banna ba ba nang le bokgoni,+ ba le sekete le makgolo a le supa, ba ne ba okametse tsamaiso ya Iseraele mo kgaolong ya Joredane go ela kwa bophirima ya tiro yotlhe ya ga Jehofa le tirelo ya kgosi. 31 Mo go ba Baheberone, Jerija+ e ne e le tlhogo ya Baheberone ka dikokomana tsa bone ka borraabonemogologolwane. Ba ne ba senkwa mo ngwageng wa bomasome a manè+ wa bogosi jwa ga Dafide, mme go ne ga fitlhelwa banna ba ba diganka ba ba thata mo go bone mo Jasere+ kwa Gileade.+ 32 Mme bomorwarraagwe, banna ba ba nang le bokgoni,+ ba ne ba le dikete di le pedi le makgolo a le supa, ditlhogo tsa matlo a borre.+ Ka jalo kgosi Dafide a ba abela go okamela Barubene le Bagada le sephatlo sa lotso lwa Bamanase,+ kaga kgang nngwe le nngwe ya Modimo wa boammaaruri le kgang+ ya kgosi.